ইকোনমিক টাইমস লিখেছে, রিজার্ভ ব্যাংক অব ইন্ডিয়া অ্যাক্টের ৭(১) ধারা অনুযায়ী ব্যবস্থা নিতে চায় কেন্দ্রীয় সরকার। ওই ধারা অনুযায়ী জনস্বার্থে আরবিআইয়ের কাজে হস্তক্ষেপ করতে পারে সরকার। এই ধারা ব্যবহার করে গত কয়েক সপ্তাহে কেন্দ্রীয় ব্যাংকে কমপক্ষে তিনটি চিঠি দিয়েছে সরকার। এসব চিঠিতে রিজার্ভে থাকা অর্থ স্থানান্তর, সুদের হার পরিবর্তন এবং সরকারি ব্যাংকের ঋণ বিতরণ নিয়ে সরকারের পছন্দমাফিক পদক্ষেপ নেওয়ার নির্দেশনা দেওয়া হয়েছে।